Производството по делото е образувано по жалба на А. В. Ж. и К. Г. С. и двамата с адрес гр. Г. Д., ул. „. № ** против Заповед за прилагане на принудителна административна мярка № 17-0266-000511/20.10.2017 год., издадена от Н. РУП К. ОД на М. Б., РУ Г. Д., с която на основание чл. 22 от ЗАНН, във връзка с чл. 171, т. 2а  на оспорващата А. В. Ж. е  наложена принудителна административна мярка – прекратяване на регистрацията на ППС с рег. № ******* за срок от 6 месеца, считано от 20.10.2017 год. и са отнети 2 броя регистрационни табели на същия автомобил, както и СРМПС № ********.
В жалбата е направено и искане за спиране на предварителното изпълнение на заповедта. От съдържанието на жалбата в частта за спиране, съдът установи, че искане за спиране е направено само от К. С. ,като собственик на МПС, чиито регистрационни табели са  отнети", тъй като само той навежда твърдения за евентуално претърпени от него вреди от наложената ПАМ. При тези факти съдът приема, че по отношение на жалбоподателя А.  Ж. искането за спиране е процесуално недопустимо, тъй като с наложената ПАМ на нея не се засягат права и интереси, тъй като, както е посочено в самата заповед, тя не е собственик на моторното превозно средство, а и не сочи да ѝ бъдат причинени значително или трудно поправими вреди. Искането за спиране по отношение на А. Ж. следва да бъде оставено без разглеждане.
Искането за спиране на предварителното изпълнение на заповедта за прилагане на ПАМ от К. С. съдът намира за допустимо. Макар и неадресат на заповедта за прилагане на ПАМ, с нея се засягат негови права и законни интереси, тъй като той е собственик на моторното превозно средство, чиито регистрационни табели са отнети и е прекратена регистрацията на МПС с рег. № *******. Приложената принудителна административна мярка рефлектира единствено върху правната сфера на собственика, той се лишава през следващите 6 месеца от правото на свободно ползване на собствеността си.
Разгледано по същество искането е неоснователно поради следното:
Касае се за административен акт, с който е приложена ПАМ. Със специалната норма на чл. 172, ал. 6 от ЗДвП е предвидено, че подадената жалба не спира изпълнението на приложената административна мярка. Законът за движението по пътищата не регламентира основанията, поради които съдът може да спре изпълнението на административния акт, поради което е приложима нормата на чл. 166, ал. 4 от АПК вр. чл. 166, ал. 2 от АПК. Следователно, за да спре допуснатото по силата на закона предварително изпълнение съдът следва да установи, че то би могло да причини на оспорващия С. значителни или трудно поправими вреди. За да бъде уважено това искане, в тежест на оспорващия С. е да посочи вредите и да представи доказателства, за вида им и за вероятността те да настъпят, ако оспореният административен акт бъде изпълнен преди съдът да се произнесе по неговата законосъобразност. В настоящия случай в жалбата до съда С. твърди, че автомобилът, чиято регистрация е прекратена, е единственото му МПС. Работи в Балкана и често му се налага да ползва автомобила за придвижване. Не сочи доказателства за това, че работи в Балкана. Твърди още, че МПС е с платена целогодишна винетка и застраховка гражданска отговорност, а освен това неползването на превозното средство ще нанесе допълнителни загуби от амортизация и повреда на някои части. За нито едно от тези твърдения не сочи доказателства. 
При констатираната липса на условия за спиране на допуснатото от закона предварително изпълнение на заповедта, искането следва да бъде оставено без уважение.
Воден от горното и на основание чл. 172, ал. 6 от ЗДвП и чл. 166, ал. 2 и ал. 4 от АПК, съдът

О П Р Е Д Е Л И:

ОСТАВЯ БЕЗ РАЗГЛЕЖДАНЕ искането на А. В. Ж. от гр. Г. Д., ул. „П.“ № ** за спиране на предварителното изпълнение на Заповед за прилагане на принудителна административна мярка № 17-0266-000511/20.10.2017 год., издадена от Н. РУП К. ОД на М. Б., РУ Г. Д..
ПРЕКРАТЯВА производството по адм. дело №  1039/2017 год. по описа на Административен съд-Б. по отношение искането за спиране предварителното изпълнение на заповедта от А. В. Ж..
ОСТАВЯ БЕЗ УВАЖЕНИЕ искането на К. Г. С. от гр. Г. Д., ул. „П.“ № ** за спиране предварителното изпълнение на Заповед за прилагане на принудителна административна мярка № 17-0266-000511/20.10.2017 год., издадена от Н. РУП К. ОД на М. Б., РУ Г. Д..
Определението може да се обжалва с частна жалба в седемдневен дневен срок от съобщението му пред Върховен административен съд на Република България, гр. София.

Съдия: /п/ Серафимка Мадолева

Вярно с оригинала!
ЕК